**OBČINA ČRENŠOVCI**

**Županja**

Datum: 25. 2. 2020

**OBČINSKI SVET**

**OBČINE ČRENŠOVCI**

**ZADEVA: PREDLOG ODLOKA O LOKALNIH GOSPODARSKIH JAVNIH SLUŽBAH V OBČINI ČRENŠOVCI**

**PRAVNE PODLAGE:** 21. 61. in 62. člena Zakona o lokalni samoupravi – ZLS (*Uradni list RS, št. 94/2007-UPB2, 27/2008 – Odl.US. 76/2008, 79/2009, 51/2010 in 40/2012 – ZUJF, 14/15 – ZUUJFO, 11/18-ZSPDSLS-1 In 30/18*), 3. in 7. člen Zakona o gospodarskih javnih službah – ZGJS (*Uradni list RS, št.* [*32/93*](http://www.uradni-list.si/1/objava.jsp?sop=1993-01-1350)*,* [*30/98*](http://www.uradni-list.si/1/objava.jsp?sop=1998-01-1224) *– ZZLPPO,* [*127/06*](http://www.uradni-list.si/1/objava.jsp?sop=2006-01-5348) *– ZJZP,* [*38/10*](http://www.uradni-list.si/1/objava.jsp?sop=2010-01-1847) *– ZUKN in* [*57/11*](http://www.uradni-list.si/1/objava.jsp?sop=2011-01-2638) *– ORZGJS40*) ter 7. člen in četrti odstavek 16. člena Statuta Občine Črenšovci (*Uradni list RS, št. …..*)

**PREDLAGATELJ:** Vera Markoja, županja Občine Črenšovci

**NAMEN: Obravnava in sprejem**

**PREDLOG SKLEPOV:**

1. **Občinski svet Občine Črenšovci sprejme Odlok o lokalnih gospodarskih javnih službah v Občini Črenšovci v prvi obravnavi.**
2. **Predlagatelj naj pri pripravi predloga odloka za drugo obravnavo upošteva pripombe, podane na seji občinskega sveta, oziroma odgovori, zakaj jih ni mogoče upoštevati.**

**OBRAZLOŽITEV**

# Opis stanja

Obrazložitev in priprava **Odloka o lokalnih gospodarskih javnih službah v Občini Črenšovci** (v nadaljevanju: odlok o GJS) je podana glede določila zakonskih predpisov, predvsem Zakona o gospodarskih javnih službah – ZGJS (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40).

Občina ima sprejet Odlok o gospodarskih javnih službah v Občini Črenšovci (Ur. list 64/96), ki je zastarel in ne opredeljuje gospodarskih javnih služb v skladu z ZGJS.

Predmet priprave osnutka Odloka o lokalnih gospodarskih javnih službah v Občini Črenšovci je izdelava občinskega predpisa, kot ga zahtevajo posamezna določila ZGJS, upoštevaje določila predpisov, navedenih v pravnih podlagah.

Občinski svet Občine Črenšovci naj zato obravnava in sprejme predlagani osnutek odloka.

# Cilji, načela in poglavitne rešitve odloka

## Cilji in načela

Cilj sprejema **Odloka o lokalnih gospodarskih javnih službah v Občini Črenšovci** je določitev lokalne gospodarske javne službe v Občini Črenšovci, način njihovega izvajanja, strokovno-tehnične, organizacijske in razvojne naloge, varstvo uporabnikov, financiranje lokalnih gospodarskih javnih služb in druga vprašanja v zvezi z izvajanjem lokalnih gospodarskih javnih služb v Občini Črenšovci.

Pri pripravi odloka je bilo upoštevano načelo zakonitosti, kar pomeni, da je bil odlok pripravljen ob spoštovanju določila četrtega odstavka 153. člena Ustave Republike Slovenije, ki določa, da morajo biti posamični akti ter dejanja organov lokalnih skupnosti in nosilcev javnih pooblastil skladni z ustavo in z zakoni.

## Pravne podlage

Pravne podlage za sprejem Odloka o lokalnih gospodarskih javnih službah predstavljajo naslednji predpisi:

* Zakon o gospodarskih javnih službah – ZGJS (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40),
* Zakon o javno-zasebnem partnerstvu - ZJZP (Uradni list RS, št. 127/06) – v primerih, da občina podeli izvajanje posamezne GJS s koncesijo,
* Zakon o nekaterih koncesijskih pogodbah (Uradni list RS, št. [9/19](http://www.uradni-list.si/1/objava.jsp?sop=2019-01-0287)),
* Zakon o varstvu okolja – ZVO-1 (Uradni list RS, 39/06-UPB1, 70/08, 108/09, 48/12, 57/12, 92/13, 56/15, 102/15, 30/16 in 61/17-GZ, [21/18](http://www.uradni-list.si/1/objava.jsp?sop=2018-01-0887) – ZNOrg in [84/18](http://www.uradni-list.si/1/objava.jsp?sop=2018-01-4120) – ZIURKOE),
* Zakon o cestah – ZCes-1(Uradni list RS, št. [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US, [46/15](http://www.uradni-list.si/1/objava.jsp?sop=2015-01-1878) in 10/18),
* Zakon o preglednosti finančnih odnosov in ločenem evidentiranju različnih dejavnosti – ZPFOLERD-1 (Uradni list RS, št. [33/11](http://www.uradni-list.si/1/objava.jsp?sop=2011-01-1584)),
* Zakon o pogrebni in pokopališki dejavnosti – ZPPDej (Uradni list RS, št. [62/16](http://www.uradni-list.si/1/objava.jsp?sop=2016-01-2604)),
* Energetski zakon – EZ-1 (Uradni list RS, št. 60/19-UPB),
* Uredba o metodologiji za oblikovanje cen storitev obveznih občinskih gospodarskih javnih služb varstva okolja – Uredba MEDO (Uradni list RS, št. 87/12, 109/12, 76/17),
* Uredba o metodologiji za oblikovanje cen 24-urne dežurne službe (Uradni list RS, št. 5/18),
* Pravila za državne pomoči v obliki nadomestila za javne storitve ali storitve splošnega gospodarskega pomena (SSGP), ali t. i. "pravila Altmark" v Sklepu Komisije z dne 20. 12. 2011[[1]](#footnote-1).

Iz določil drugega odstavka 3. člena ZGJS izhaja, izhaja, da lokalna skupnost način opravljanja gospodarske javne službe opredeli z odlokom tako, da je zagotovljeno njihovo izvajanje v okviru funkcionalno in prostorsko zaokroženih oskrbovalnih sistemov.

S posamičnim predpisom (odlokom) lokalne skupnosti (občine) se na podlagi 7. člena ZGJS uredijo vprašanja v zvezi s posamezno javno službo, ki so v javnem interesu, ne glede na to, v kakšni obliki se bo javna služba izvajala.

## Druge pravne podlage

Pri pripravi določil tega odloka smo upoštevali tudi usmeritve RS, ki je podano v mnenju:

* Mnenje glede financiranja gospodarskih javnih služb - mnenje Računskega sodišča Republike Slovenije, št. 330-3/2012/40, z dne 19. 12. 2012 (mnenje RS 2012).

## Opredelitev obveznih in izbirnih gospodarskih javnih služb ter njihovih izvajalcev

Opredelitev obveznih in izbirnih gospodarskih javnih služb ter njihovih izvajalcev je prikazana v naslednji tabeli:

|  |  |  |
| --- | --- | --- |
| Zap. št. | OBVEZNE gospodarske javne službe | Izvajalec |
| 1. | oskrba s pitno vodo | javno podjetje |
| 2. | odvajanje in čiščenje komunalne in padavinske odpadne vode | režijski obrat |
| 3. | zbiranje določenih vrst komunalnih odpadkov | koncesija |
| 4. | obdelava določenih vrst komunalnih odpadkov | javno podjetje |
| 5. | odlaganje ostankov predelave ali odstranjevanja komunalnih odpadkov | javno podjetje |
| 6. | urejanje in čiščenje javnih površin | režijski obrat |
| 7. | vzdrževanje občinskih javnih cest | režijski obrat  (pogodba o JN) |
| 8. | 24-urna dežurna služba pri pogrebni dejavnosti | V teku podelitve koncesije |
| IZBIRNE gospodarske javne službe | | |
|  | dejavnost operaterja distribucijskega sistema zemeljskega plina | koncesija |

# Poročilo o sodelovanju javnosti pri pripravi odloka

Zaradi večje legitimnosti sprejetih splošnih aktov občine in vključitve občanov, njihovih organizacij, ter strokovne in druge javnosti v pripravo predlogov splošnih aktov občine, bo osnutek odloka skladen:

* z določili Dodatnega protokola k evropski listini lokalne samouprave o pravici do sodelovanja pri vprašanjih lokalne oblasti (Uradni list RS – Mednarodne pogodbe, št. 2/2011),
* s Smernicami za sodelovanje s strokovno javnostjo in z drugimi zainteresiranimi javnostmi, ki so sestavni del Resolucije o normativni dejavnosti (Uradni list RS, št. 95/2009),
* z 10. členom Zakona o dostopu do informacij javnega značaja (Uradni list RS, št. 51/05 – Uradno prečiščeno besedilo, 117/2006 – ZDavP-2, 23/2014, 50/2014, 19/2015 – odl. US),
* s tretjim odstavkom 10. člena Uredbe o posredovanju in ponovni uporabi informacij javnega značaja (Uradni list RS, št. 24/2016), ki je bil objavljen na spletnih straneh občine, v katalogih informacij javnega značaja pa najpozneje sedem (7) dni pred sejo občinskega sveta, na kateri bo izvedena splošna razprava, s pozivom javnosti, da v roku tridesetih (30) dni na način, določen v objavi, sporoči morebitne pripombe in predloge.

# Finančne posledice

Sprejem odloka ne bo imel finančnih posledic za proračun občine. S sprejemom odloka se bodo uredile usmeritve o izvajanju lokalnih gospodarskih javnih služb v Občini Črenšovci.

# Druge posledice, ki jih bo imelo sprejetje odloka

Sprejem odloka ne bo imel drugih posledic.

# Predlog

Izhajajoč iz zgornjih navedb predlagam Občinskemu svetu občine Črenšovci, da sprejme s predpisi usklajen Odlok o lokalnih gospodarskih javnih službah v Občini Črenšovci.

Vera Markoja,

županja

**Predlog Odloka o lokalnih gospodarskih javnih službah v Občini Črenšovci**

Na podlagi določil 21. 61. in 62. člena Zakona o lokalni samoupravi – ZLS (Uradni list RS, št. 94/2007-UPB2, 27/2008 – Odl.US. 76/2008, 79/2009, 51/2010 in 40/2012 – ZUJF, 14/15 – ZUUJFO, 11/18-ZSPDSLS-1 In 30/18), 3. in 7. člena Zakona o gospodarskih javnih službah – ZGJS (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40) ter 7. člena in četrtega odstavka 16. člena Statuta Občine Črenšovci (Uradni list RS, št. …..) je Občinski svet Občine Črenšovci na ….. redni seji dne …… sprejel naslednji

***Obrazložitev:***

Pravna podlaga za sprejem odloka je določilo 21. člena Zakona o lokalni samoupravi – ZLS (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), ki v prvem odstavku določa, da občina samostojno opravlja lokalne zadeve javnega pomena (izvirne naloge), ki jih določi s splošnim aktom občine ali so določene z zakonom. V skladu z določilom pete alineje drugega odstavka navedenega 21. člena ZLS občina za zadovoljevanje potreb svojih prebivalcev »*v okviru svojih pristojnosti ureja, upravlja in skrbi za lokalne javne službe*«, opredeljene pa so še druge naloge lokalne samouprave (kot na primer »*ureja in vzdržuje vodovodne in energetske komunalne objekte*«). V 61. členu ZLS določa občinske javne službe in sicer občina zagotavlja opravljanje javnih služb, ki jih v skladu z zakonom določi s svojim splošnim aktom, in javnih služb, za katere je tako določeno z zakonom (lokalne javne službe).

Opredeljeno je, da opravljanje lokalnih javnih služb občina zagotavlja: • neposredno v okviru občinske uprave; • z ustanavljanjem javnih zavodov in javnih podjetij; • z dajanjem koncesij; • na drug način, določen v skladu z zakonom. ZLS določa nadalje, da dvoje ali več občin lahko zaradi gospodarnejšega in učinkovitejšega zagotavljanja javnih služb skupaj ustanovi javni zavod ali javno podjetje in da občine lahko za izvajanje javne službe podelijo skupno koncesijo ter druge zadeve v zvezi s skupnim upravljanjem takšnih organizacij.

V 62. členu ZLS je določeno, da »*način in pogoje opravljanja lokalnih javnih služb predpiše občina, če zakon ne določa drugače*«.

Zakon o gospodarskih javnih službah – ZGJS (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40) v 6. členu določa nekoliko drugačne oblike izvajanja GJS in sicer lokalna skupnost zagotavlja gospodarske javne službe v naslednjih oblikah: • v režijskem obratu, kadar bi bilo zaradi majhnega obsega ali značilnosti službe neekonomično ali neracionalno ustanoviti javno podjetje ali podeliti koncesijo; • v javnem gospodarskem zavodu, kadar gre za opravljanje ene ali več gospodarskih javnih služb, ki jih zaradi njihove narave ni mogoče opravljati kot profitne oziroma če to ni njihov cilj; • v javnem podjetju, kadar gre za opravljanje ene ali več gospodarskih javnih služb večjega obsega ali kadar to narekuje narava monopolne dejavnosti, ki je določena kot gospodarska javna služba, gre pa za dejavnost, ki jo je mogoče opravljati kot profitno; • z dajanjem koncesij.

**ODLOK O LOKALNIH GOSPODARSKIH JAVNIH SLUŽBAH V OBČINI ČRENŠOVCI**

1. **Splošne določbe**
2. **člen**

**(vsebina odloka)**

(1) Ta odlok ureja lokalne gospodarske javne službe v Občini Črenšovci, način njihovega izvajanja, strokovno-tehnične, organizacijske in razvojne naloge, varstvo uporabnikov, financiranje lokalnih gospodarskih javnih služb in druga vprašanja v zvezi z izvajanjem lokalnih gospodarskih javnih služb v Občini Črenšovci (v nadaljevanju: občina).

***Obrazložitev:***

Besedilo je oblikovano na podlagi določil:

* drugega odstavka 3. člena ZGJS, ki določa, da »*način opravljanja lokalne gospodarske javne službe predpiše lokalna skupnost z odlokom tako, da je zagotovljeno njihovo izvajanje v okviru funkcionalno zaokroženih oskrbovalnih sistemov*«;
* 11. člena ZGJS, ki določa, da strokovno tehnične, organizacijske in razvojne naloge na področju gospodarskih javnih služb opravljajo organi lokalnih skupnosti;
* III. poglavje ZGJS (14., 15. in 16. člen), ki ureja varstvo uporabnikov javnih dobrin;
* VI. poglavje ZGJS (od 59. do 65. člena), ki ureja financiranje gospodarskih javnih služb.

Določila v zvezi z načinom financiranja posamezne GJS občina ureja v odlokih o posameznih GJS ali v posebnem odloku, ki opredeljuje določanje cen GJS. Računsko sodišče je v več revizijskih poročilih, ki se nanašajo na izvajanje lokalnih GJS varstva okolja opredelilo, da mora predpis v zvezi s politiko cen obsegati najmanj naslednja področja:

* natančne določitve upravičenih stroškov, ki smejo biti vključeni pri oblikovanju in določanju cen storitev GJS varstvo okolja,
* ureditev nadzora nad oblikovanjem cen storitev GJS varstvo okolja,
* definiranje regulacijskega obračunskega obdobja,
* reguliranje cene in upravičenih stroškov,
* ureditev načina presoje upravičenih stroškov,
* oblikovanje mehanizma za uravnavanje stroškov in prihodkov GJS varstvo okolja,
* določitev pristojnosti zaposlenih občinske uprave v zvezi z izvajanjem GJS.

1. **člen**

**(lokalne gospodarske javne službe)**

(1) Kot lokalne gospodarske javne službe se opravljajo dejavnosti, ki so z zakonom določene kot obvezne lokalne gospodarske javne službe in dejavnosti, ki so kot izbirne lokalne gospodarske javne službe določene s tem odlokom.

***Obrazložitev:***

Besedilo je oblikovano na podlagi določila prvega odstavka 61. člena ZLS, ki določa, da občina zagotavlja opravljanje javnih služb, ki jih sama določi in javnih služb, za katere je tako določeno z zakonom (lokalne javne službe). V skladu z določilom prvega odstavka 3. člena ZGJS so gospodarske javne službe lahko obvezne ali izbirne. Obvezna gospodarska javna služba pa se določi z zakonom.

1. **Način opravljanja lokalnih gospodarskih javnih služb**
2. **člen**

**(način opravljanja lokalnih gospodarskih javnih služb)**

(1) Lokalne gospodarske javne službe se opravljajo na podlagi predpisanih tehničnih, oskrbovalnih, stroškovnih, organizacijskih in drugih standardov ter normativov, ki jih predpišejo vlada in pristojna ministrstva.

(2) Občina s posamičnimi odloki podrobneje uredi način opravljanja posamezne ali več lokalnih gospodarskih javnih služb kot je opredeljen v vsakokrat veljavnem zakonu, ki ureja področje gospodarskih javnih služb ter z drugimi vsebinami, ki so v pristojnosti lokalne skupnosti.

***Obrazložitev:***

Besedilo prvega odstavka je oblikovano na podlagi določila tretjega odstavka 3. člena ZGJS, ki določa, da se tehnični, oskrbovalni, organizacijski in drugi standardi ter normativi za opravljanje gospodarskih javnih služb urejajo s predpisi pristojnih ministrov.

Besedilo drugega odstavka je oblikovano na podlagi določila 7. člena ZGJS, ki določa, obvezne vsebine posameznega odloka. Vsebina določila se ne prepisuje iz zakona v odlok, saj tako s spremembo predpisa ni potrebno usklajevati vsebine odloka. Poleg določil v ZGJS pa občina lahko dopolni posamezne odloke, v kolikor s tem ne posega v zakonske in podzakonske predpise.

1. **Lokalne gospodarske javne službe**
2. **člen**

**(obvezne in izbirne lokalne gospodarske javne službe)**

(1) Lokalne gospodarske javne službe so obvezne in izbirne.

(2) Obvezne lokalne gospodarske javne službe so določene z zakonom in s tem odlokom.

(3) Izbirne lokalne gospodarske javne službe so določene s tem odlokom.

***Obrazložitev:***

Besedilo prvega odstavka je oblikovano v skladu z določilom prvega odstavka 3. člena ZGJS, ki določa, da so gospodarske javne službe lahko obvezne ali izbirne.

Besedilo drugega odstavka je oblikovano v skladu z določilom prvega odstavka 3. člena ZGJS, ki določa, da se obvezna gospodarska javna služba določi z zakonom.

Z besedilom tretjega odstavka je določeno, da so izbirne lokalne GJS določene z odlokom. Katere dejavnosti bodo urejene kot javne službe določajo po eni strani že posamezni zakoni, ki lahko določijo izbirne lokalne javne službe – v tem primeru se lokalna skupnost odloči, ali bo izbirno javno službo izvajala ali ne ter po drugi strani izbirne javne službe, ki jih določi vlada ali posamezna lokalna skupnost. V tem primeru občina z odlokom opredeli posamezno dejavnost kot izbirno gospodarsko javno službo, ki ni bila še pred tem z zakonom določena kot izbirna gospodarska javna služba ob upoštevanju kriterijev iz 1. člena ZGJS, ki določa, da »*je gospodarska javna služba dejavnost, s katero se zagotavljajo materialne javne dobrine kot proizvodi in storitve, katerih trajno in nemoteno proizvajanje v javnem interesu zagotavlja RS oziroma občina ali druga lokalna skupnost zaradi zadovoljevanja javnih potreb, kadar in kolikor jih ni mogoče zagotavljati na trgu*«.

Prav tako je v 61. člena ZLS opredeljeno, da občina zagotavlja opravljanje javnih služb, ki jih sama določi, in javnih služb, za katere je tako določeno z zakonom. To pa ne pomeni, da občina z odlokom vzpostavi režim gospodarske javne službe nad določeno dejavnostjo, temveč, da lahko z odlokom določi, da se bodo na njenem območju opravljale tudi nekatere gospodarske javne službe, ki jih je zakon določil kot izbirne lokalne GJS. Občina mora torej zagotoviti opravljanje tistih javnih služb, ki so z zakonom določene kot obvezne gospodarske javne službe, medtem ko se glede izbirnih javnih služb (določenih z zakonom) prosto odloča.

V 5. členu ZGJS je še določeno, da je uporaba javnih dobrin, ki se zagotavljajo z obveznimi gospodarskimi javnimi službami, načeloma obvezna; uporaba javnih dobrin, ki se zagotavljajo z izbirnimi gospodarskimi javnimi službami, pa ni neobvezna razen, če zakon ali na njegovi podlagi izdan predpis oziroma odlok lokalne skupnosti za posamezne primere ne določa drugače.

Občina torej ne more oz. ne sme določiti kot gospodarsko javno službo katerokoli tržno dejavnost, ki bi sicer izpolnjevala kriterije 1. člena ZGJS, saj bi to vodilo do različne obravnave posameznih dejavnosti po posameznih občinah, to pa bi pomenilo poseg v ustavno načelo enakosti pred zakonom (14. člen Ustave RS) in s stališča pravne varnosti občanov.

1. **člen**

**(obvezne lokalne gospodarske javne službe)**

(1) Na območju občine se kot obvezne lokalne gospodarske javne službe opravljajo naslednje dejavnosti:

1. oskrba s pitno vodo,

2. odvajanje in čiščenje komunalne in padavinske odpadne vode,

3. zbiranje določenih vrst komunalnih odpadkov,

4. obdelava določenih vrst komunalnih odpadkov,

5. odlaganje ostankov predelave ali odstranjevanja komunalnih odpadkov,

6. urejanje in čiščenje javnih površin,

7. vzdrževanje občinskih javnih cest,

8. 24-urna dežurna služba pri pogrebni dejavnosti.

(2) Kot obvezne lokalne gospodarske javne službe se opravljajo tudi dejavnosti, ki niso določene v prejšnjem odstavku, če jih kot obvezne določa zakon.

***Obrazložitev:***

S trenutno veljavno zakonodajo so kot obvezne lokalne gospodarske javne službe določene naslednje dejavnosti:

• na podlagi določil 149. člena Zakona o varstvu okolja – ZVO-1 je to 6 dejavnosti:

oskrba s pitno vodo, odvajanje in čiščenje komunalne in padavinske odpadne vode, zbiranje določenih vrst komunalnih odpadkov, obdelava določenih vrst komunalnih odpadkov, odlaganje ostankov predelave ali odstranjevanja komunalnih odpadkov in urejanje in čiščenje javnih površin.

• na podlagi določil 16. člena Zakona o cestah – ZCest-1, ki določa »Redno vzdrževanje javnih cest je obvezna gospodarska javna služba, ki obsega vzdrževalna dela za ohranjanje javnih cest v stanju, ki zagotavlja varnost in prevoznost javnih cest, nadzor nad stanjem javnih cest in cestnega sveta ter vzpostavitev prevoznosti cest ob naravnih in drugih nesrečah.«

• na podlagi 5. člena Zakona o pogrebni in pokopališki dejavnosti – ZPPDej, ki določa: »*24-urna dežurna služba je obvezna občinska gospodarska javna služba, ki se izvaja v skladu z zakonom, ki ureja gospodarske javne službe*«.

Z besedilom drugega odstavka je določeno, da se kot obvezne lokalne gospodarske javne službe opravljajo tudi dejavnosti, ki niso določene v prejšnjem odstavku, če tako določa zakon.

Posamezne dejavnosti opredeljene v zakonih, ki niso več lokalne GJS, ampak državne, v odlok ne sodijo (kot na primer dimnikarska služba), ali pa ne gre za gospodarske javne službe, temveč so to javne službe (kot na primer zagotovitev zavetišča za živali po 27. členu ZZZiv, ki določa »*Zagotovitev zavetišča je lokalna zadeva javnega pomena, ki se izvršuje kot javna služba, pri čemer mora biti na vsakih 800 registriranih psov v občini zagotovljeno eno mesto v zavetišču«* ali kot na primer gasilska služba po 2. členu Zakona o gasilstvu – ZGas, ki določa: *»Gasilstvo je obvezna lokalna javna služba (v nadaljnjem besedilu: javna gasilska služba), katere trajno in nemoteno opravljanje zagotavljajo občine in država.«*).

1. **člen**

**(izbirne lokalne gospodarske javne službe)**

Na območju občine se kot izbirne lokalne gospodarske javne službe opravljajo naslednje dejavnosti:

* + - 1. dejavnost operaterja distribucijskega sistema zemeljskega plina.

***Obrazložitev:***

Besedilo je oblikovano na podlagi določila prvega odstavka 3. člena ZGJS/, ki določa, da so gospodarske javne službe lahko izbirne.

Dejavnost operaterja distribucijskega sistema zemeljskega plina je izbirna lokalna gospodarska javna služba (kot to določa 216. člen EZ-1).

Dejavnosti kot so urejanje in vzdrževanje javnih sanitarij, urejanje in vzdrževanje tržnic, krasitev naselij (izobešanje zastav), plakatiranje, urejanje in vzdrževanje otroških igrišč ter urejanje parkirišč so storitve, ki se izvajajo kot del nalog občine in niso nujno gospodarska javna služba.

Podobno velja za izvajanje pokopališke dejavnosti, ki je po 27. členu ZPPDej: »Upravljavec pokopališča je občina ali oseba javnega prava, ki jo za upravljavca določi organ, pristojen za izvrševanje proračuna občine, s svojim aktom v skladu z zakonom, ki ureja ravnanje s stvarnim premoženjem države in lokalnih skupnosti«. Lahko sicer občina za ta dela pooblasti tudi koncesionarja, kar pa zaradi enostavnejše izvedbe lahko izvaja občina v okviru režijskega obrata sama in z zunanjimi izvajalci posameznih storitev. Glede na navedeno pokopališka dejavnost ni izbirna GJS.

1. **člen**

**(območje opravljanja lokalnih gospodarskih javnih služb)**

(1) Lokalne gospodarske javne službe iz 5. in 6. člena tega odloka se opravljajo na celotnem območju občine, če s tem odlokom ali odlokom iz 3. člena tega odloka za posamezno lokalno gospodarsko javno službo ni drugače določeno.

***Obrazložitev:***

Besedilo je oblikovano na podlagi določila prve alineje 7. člena ZGJS, ki določa, da se z odlokom občine, s katerim se predpiše način opravljanja lokalne GJS, za posamezno gospodarsko javno službo določi prostorska zasnova opravljanja gospodarske javne službe. Določeno je torej, da se obvezne in izbirne lokalne gospodarske javne službe opravljajo na celotnem območju občine, če ni s tem odlokom ali odlokom o načinu opravljanja posamezne lokalne gospodarske javne službe drugače določeno.

1. **člen**

**(javne dobrine)**

(1) Javne dobrine, ki se zagotavljajo z lokalnimi gospodarskimi javnimi službami, so pod enakimi pogoji določenimi z zakonom ali odlokom občine dostopne vsakomur.

(2) Uporaba javnih dobrin, ki se zagotavljajo z obveznimi lokalnimi gospodarskimi javnimi službami, je za uporabnike obvezna, če zakon ali na njegovi podlagi izdan predpis za posamezne primere ne določa drugače.

(3) Uporaba javnih dobrin, ki se zagotavljajo z izbirnimi lokalnimi gospodarskimi javnimi službami, za uporabnike ni obvezna, če zakon ali odlok občine za posamezne primere ne določa drugače.

***Obrazložitev:***

Besedilo je povzeto po 5. členu ZGJS.

1. **Oblike zagotavljanja javnih služb**
2. **člen**

**(oblike zagotavljanja javnih služb)**

(1) Občina zagotavlja lokalne gospodarske javne službe skladno s 3. členom tega odloka v naslednjih oblikah:

* v režijskem obratu,
* v javnem podjetju,
* z dajanjem koncesij.

***Obrazložitev:***

Besedilo je oblikovano na podlagi določila 6. člena ZGJS, ki v prvem odstavku določa, da občina zagotavlja gospodarske javne službe v naslednjih oblikah:

• v režijskem obratu, kadar bi bilo zaradi majhnega obsega ali značilnosti službe neekonomično ali neracionalno ustanovitvi javno podjetje ali podeliti koncesijo;

• v javnem gospodarskem zavodu, kadar gre za opravljanje ene ali več gospodarskih javnih služb, ki jih zaradi njihove narave ni mogoče opravljati kot profitne oziroma če to ni njihov cilj;

• v javnem podjetju, kadar gre za opravljanje ene ali več gospodarskih javnih služb večjega obsega ali kadar to narekuje narava monopolne dejavnosti, ki je določena kot gospodarska javna služba, gre pa za dejavnost, ki jo je mogoče opravljati kot profitno,

• z dajanjem koncesij.

## 4.1. Režijski obrat

1. **člen**

**(režijski obrat)**

* + 1. Režijski obrat se ustanovi za izvajanje javne službe, kadar bi bilo zaradi majhnega obsega ali značilnosti službe neekonomično ali neracionalno ustanoviti javno podjetje ali podeliti koncesijo.
    2. Režijski obrat se organizira kot notranja organizacijska enota občinske uprave oziroma službe občine.
    3. Režijski obrat se organizira kot samostojen ali nesamostojen režijski obrat. Organizacijo in delovno področje režijskega obrata določi občinski svet v okviru organizacije in delovnega področja občinske uprave na predlog župana.
    4. Režijski obrat ni pravna oseba.
    5. Občina opravlja v režijskem obratu lokalne gospodarske javne službe iz 2., 6. in 7. točke prvega odstavka 5. člena tega odloka.

***Obrazložitev:***

Besedilo je oblikovano na podlagi določila 6. člena ZGJS. Občina je z Odlokom o ustanovitvi režijskega obrata Občine Črenšovci (Uradni list RS, št. 41/2016) že ustanovila in v 3. členu opredelila delovna področja režijskega obrata. Zato določenih področij ni smiselno opredeljevati kot izbirnih GJS, saj se lahko te dejavnosti izvajajo kot del rednih nalog režijskega obrata, razen, če bi z ureditvijo posamezne javne službe občina želela opredeliti izvajanje kot javno službo, ki jo druge organizacije ne smejo izvajati.

## 4.2. Javno podjetje

1. **člen**

**(javno podjetje)**

(1) Javno podjetje se ustanovi za opravljanje ene ali več lokalnih javnih služb večjega obsega ali kadar to narekuje narava monopolne dejavnosti, ki je določena kot lokalna gospodarska javna služba, gre pa za dejavnost, ki jo je mogoče opravljati profitno.

(2) Ustanovitev javnega podjetja, razmerja v javnem podjetju in njegovo delovanje ter druge zadeve v zvezi z javnim podjetjem se opredelijo s posebnim odlokom.

(3) Ustanoviteljske pravice v javnem podjetju izvršuje občinski svet. V primeru, da so poleg občine ustanoviteljice javnega podjetja tudi druge občine, se lahko izvajajo ustanoviteljske pravice prek posebnega skupnega organa za izvajanje ustanoviteljskih pravic, ki ga v skladu z določili zakona, ki ureja lokalno samoupravo, ustanovijo ustanoviteljice javnega podjetja.

(4) V soglasju z ustanoviteljem lahko javno podjetje pogodbeno izvaja javne službe ali druge dejavnosti tudi za druge občine, ki niso ustanoviteljice javnega podjetja.

(5) Občina opravlja v javnem podjetju lokalne gospodarske javne službe iz 1., 4., in 5. točke prvega odstavka 5. člena tega odloka.

***Obrazložitev:***

Besedilo prvega odstavka je oblikovano na podlagi določila tretje alineje prvega odstavka 6. člena ZGJS, ki določa, da lokalna skupnost zagotavlja GJS v javnem podjetju, kadar gre za opravljanje ene ali več gospodarskih javnih služb večjega obsega ali kadar to narekuje narava monopolne dejavnosti, ki je določena kot gospodarska javna služba, gre pa za dejavnost, ki jo je mogoče opravljati profitno.

Besedilo drugega odstavka je oblikovano na podlagi določila drugega odstavka 61. člena ZLS, ki določa, da lahko občina zagotavlja opravljanje lokalnih javnih služb z ustanavljanjem javnih podjetij.

Besedilo tretjega odstavka je oblikovano na podlagi določila tretjega in četrtega odstavka 61. člena ZLS, ki določa, da lahko dvoje ali več občin zaradi gospodarnejšega in učinkovitejšega zagotavljanja javnih služb skupaj ustanovi javno podjetje, da ustanovijo skupni organ, ki ga sestavljajo

Župani in da se poslovanje uredi z aktom o ustanovitvi skupnega organa, ki določa njegove naloge, organizacijo dela, način sprejemanja odločitev ter financiranje in delitev stroškov med občinami.

Z določilom četrtega odstavka je javnemu podjetju, da lahko v soglasju z ustanoviteljem pogodbeno izvaja GJS ali druge dejavnosti tudi za občine, ki niso ustanoviteljice javnega podjetja.

Z besedilom petega odstavka je določeno, katere obvezne in izbirne lokalne gospodarske javne službe opravlja občina v javnem podjetju.

## 4.3. Koncesija

1. **člen**

**(koncesija)**

1. Za opravljanje posamezne lokalne gospodarske javne službe lahko občina podeli koncesijo pravni ali fizični osebi, ki je registrirana za opravljanje dejavnosti, ki je predmet koncesije in izpolnjuje pogoje za opravljanje lokalne gospodarske javne službe, ki je predmet koncesije.

(2) Koncesija za opravljanje posamezne lokalne gospodarske javne službe se podeli na podlagi koncesijskega akta.

(3) Občina lahko podeli koncesijo za opravljanje lokalne gospodarske javne službe za celotno območje občine ali za del območja občine.

(4) Za pridobivanje koncesionarjev, koncesijsko pogodbo, prenehanje koncesijskega razmerja, prenos koncesije, obvezno koncesijo, višjo silo, odgovornost koncesionarja za ravnanja zaposlenih in odgovornost koncedenta za ravnanje koncesionarja in ostala vprašanja v tej zvezi se uporabljajo določila zakona, ki ureja področje gospodarskih javnih služb.

(5) Občina podeli koncesijo za opravljanje lokalnih gospodarskih javnih služb iz 3. in 8. točke prvega odstavka 5. člena in 1. točke 6. člena tega odloka.

***Obrazložitev:***

Besedilo prvega odstavka je oblikovano na podlagi določila 30. člena ZGJS, ki določa, da je koncesionar lahko fizična ali pravna oseba, če izpolnjuje pogoje za opravljanje dejavnosti, ki je predmet koncesionirane gospodarske javne službe.

Z besedilom drugega odstavka je določeno, da se koncesija za opravljanje posamezne lokalne gospodarske javne službe podeli na podlagi koncesijskega akta. V skladu z določilom 32. člena ZGJS se s koncesijskim aktom določi predmet in pogoje opravljanja GJS za posamezno koncesijo. Koncesijski akt je odlok lokalne skupnosti (občine). Kot je določeno s tretjim odstavkom 32. člena ZGJS se s koncesijskim aktom lahko da koncesionarju javno pooblastilo, če tako določa zakon. Koncesijski akt pa vsebuje:

* dejavnosti ali zadeve, ki so predmet gospodarske javne službe,
* območje izvajanja gospodarske javne službe, uporabnike ter razmerja do uporabnikov,
* pogoje, ki jih mora izpolnjevati koncesionar,
* morebitna javna pooblastila koncesionarju,
* splošne pogoje za izvajanje gospodarske javne službe in za uporabo javnih dobrin, ki se z njo zagotavljajo,
* vrsto in obseg monopola ali način njegovega preprečevanja,
* začetek in čas trajanja koncesije,
* vire financiranja gospodarske javne službe,
* način plačila koncesionarja ali način plačila odškodnine za izvrševanje gospodarske javne službe oziroma varščine,
* nadzor nad izvajanjem gospodarske javne službe,
* prenehanje koncesijskega razmerja,
* organ, ki opravi izbor koncesionarja,
* organ, pooblaščen za sklenitev koncesijske pogodbe,
* druge sestavine, potrebne za določitev in izvajanje GJS (33. člen ZGJS).

Z besedilom tretjega odstavka je določena prostorska zasnova opravljanja dejavnosti gospodarske javne službe. Občina lahko podeli koncesijo za opravljanje lokalne GJS za celotno območje občine ali za del območja občine.

Z besedilom četrtega odstavka je določeno, da se za vsa vprašanja, ki se nanašajo na koncesijsko razmerje uporabljajo določbe ZGJS, in sicer:

* za pridobivanje koncesionarjev določila 36., 37. in 38. člena ZGJS;
* za koncesijsko pogodbo določila 39. člena ZGJS;
* za prenehanje koncesijskega razmerja določila 41., 42., 43., 44. in 45. člena ZGJS;
* za prenos koncesije določila 46. in 47. člena ZGJS;
* za obvezno koncesijo določila 48. in 49. člena ZGJS;
* za višjo silo določilo 50. člena ZGJS;
* za odgovornost koncesionarja za ravnanje zaposlenih določila 51. in 52. člena ZGJS;
* za odgovornost koncedenta za ravnanje koncesionarja določilo 53. člena ZGJS.

Z besedilom petega odstavka je določeno katere dejavnosti obveznih in izbirnih lokalnih GJS se v občini opravljajo kot koncesionirane dejavnosti.

1. **člen**

**(javni razpis)**

(1) Koncesija se podeli na podlagi javnega razpisa, ki se objavi v Uradnem listu Republike Slovenije.

(2) Javni razpis vsebuje najmanj naslednje elemente:

* predmet koncesije,
* območje, za katero se podeljuje koncesija,
* pogoje za koncesijo,
* pogoje, ki jih mora izpolnjevati koncesionar,
* pričetek in trajanje koncesije,
* merila za izbiro koncesionarja,
* druge elemente določene s predpisi in koncesijskim aktom.

1. Rok za prijavo na javni razpis ne sme biti krajši od 30 dni in ne daljši od 60 dni.

***Obrazložitev:***

Besedilo prvega odstavka je oblikovano na podlagi določila 36. člena ZGJS, ki določa, da koncedent pridobiva koncesionarje na podlagi javnega razpisa. Podlaga za javni razpis je koncesijski akt, s katerim se določita tudi oblika in postopek javnega razpisa. Javni razpis se objavi v uradnem glasilu Republike Slovenije torej v Uradnem listu RS.

Z besedilom drugega odstavka je določena vsebina javnega razpisa. Tako mora javni razpis vsebovati najmanj elemente, ki so opredeljeni v drugem odstavku tega čelna odloka.

Z besedilom tretjega odstavka je določen rok za prijavo na javni razpis, ki ne sme biti krajši od 30 dni in ne daljši od 60 dni.

1. **člen**

**(izbira koncesionarja)**

(1) O izbiri koncesionarja odloči direktor občinske uprave z upravno odločbo.

(2) O pritožbi zoper odločbo direktorja občinske uprave odloča župan.

(3) Koncesijsko pogodbo z izbranim koncesionarjem sklene v imenu občine župan.

***Obrazložitev:***

Besedilo prvega odstavka je oblikovano na podlagi določila prvega odstavka 37. člena ZGJS, ki določa, da o izbiri koncesionarja odloči koncedent z upravnoodločbo. Določilo 67. člena ZLS v drugem odstavku določa, da o upravnih stvareh iz občinske pristojnosti odloča na prvi stopnjiobčinska uprava, na drugi stopnji pa župan, če ni z zakonom drugače določeno.

Besedilo drugega odstavka je oblikovano na podlagi določila drugega odstavka 67. člena ZLS, ki določa, da o upravnih stvareh iz občinske pristojnosti na drugi stopnjiodloča župan, če ni z zakonom drugače določeno.

Z besedilom tretjega odstavka je določeno, da koncesijsko pogodbo z izbranim koncesionarjemsklene v imenu občine župan na podlagi določila prvega odstavka33. člena ZLS, ki določa, da župan predstavlja in zastopa občino.To pomeni, da je župan pristojen za sklepanje aktov poslovanja med katere sodi tudikoncesijska pogodba.

1. **Strokovno tehnične, organizacijske in razvojne naloge**
2. **člen**

**(strokovno tehnične, organizacijske in razvojne naloge)**

(1) Strokovno tehnične, organizacijske in razvojne naloge na področju lokalnih gospodarskih javnih služb v občini opravlja občinska uprava.

(2) Občinska uprava opravlja s področja lokalnih gospodarskih javnih služb zlasti naloge, ki se nanašajo na:

* razvoj, načrtovanje in pospeševanje lokalnih gospodarskih javnih služb,
* investicijsko načrtovanje in gospodarjenje z objekti in napravami, potrebnimi za izvajanje lokalnih gospodarskih javnih služb,
* informacijske baze za potrebe občinskih gospodarskih javnih služb,
* postopke ustanavljanja in organiziranja javnih podjetij, javnih gospodarskih zavodov in režijskih obratov,
* postopke podeljevanja koncesij in izbire koncesionarjev,
* strokovni nadzor nad izvajalci lokalnih gospodarskih javnih služb,
* strokovne, tehnične in organizacijske naloge v zvezi z javnimi razpisi za izbiro izvajalcev za koncesionirane lokalne gospodarske javne službe,
* strokovne, tehnične in organizacijske naloge v zvezi s financiranjem lokalnih gospodarskih javnih služb,
* določanje pogojev in dajanje soglasij k dovoljenjem za posege v prostor in okolje, če ti zadevajo infrastrukturne objekte in naprave lokalnih gospodarskih javnih služb, če ni kot javno pooblastilo preneseno na izvajalce lokalnih gospodarskih javnih služb,
* dajanje predpisanih dovoljenj za priključitev na infrastrukturne objekte in naprave lokalnih gospodarskih javnih služb, če ni to kot javno pooblastilo preneseno na izvajalce lokalnih gospodarskih javnih služb.

(3) Naloge iz prve, druge ali tretje alineje prejšnjega odstavka se lahko poveri za to usposobljeni organizaciji ali podjetju.

***Obrazložitev:***

Besedilo prvega odstavka je oblikovano na podlagi določila 11. člena ZGJS, ki določa, da strokovno tehnične, organizacijske in razvojne naloge na področju GJS opravljajo ustrezne službe ali organi lokalnih skupnosti.

Besedilo drugega odstavka je oblikovano na podlagi določila 12. člena ZGJS, ki določa, da so strokovno tehnične, organizacijske in razvojne naloge na področju GJS naloge, ki se nanašajo zlasti na:

* razvoj, načrtovanje in pospeševanje gospodarskih javnih služb,
* investicijsko načrtovanje in gospodarjenje z objekti in napravami, potrebnimi za izvajanje GJS,
* postopke ustanavljanja in organiziranja javnih podjetij, JGZ in režijskih obratov,
* postopke podeljevanja koncesij in izbire koncesionarjev,
* strokovni nadzor nad izvajalci gospodarskih javnih služb,
* financiranje gospodarskih javnih služb,
* določanje pogojev in dajanje soglasij k dovoljenjem za posege v prostor, če tu zadevajo infrastrukturne objekte in narave gospodarskih javnih služb, če ni to kot javno pooblastilo preneseno na izvajalce GJS,
* dajanje predpisanih dovoljenj za priključitev na infrastrukturne objekte in naprave lokalnih GJS, če ni to kot javno pooblastilo preneseno na izvajalce lokalnih gospodarskih javnih služb.

Besedilo tretjega odstavka je oblikovano na podlagi določila drugega odstavka 12. člena ZGJS, ki določa, da se lahko naloge, ki se nanašajo na razvoj, načrtovanje in pospeševanje GJS ter investicijsko načrtovanje in gospodarjenje z objekti in napravami, potrebnimi za izvajanje GJS poverijo za to usposobljeni organizaciji ali podjetju.

1. **Varstvo uporabnikov javnih dobrin**
2. **člen**

**(varstvo uporabnikov javnih dobrin)**

Za varstvo uporabnikov javnih dobrin skrbi Svet za varstvo pravic uporabnikov javnih dobrin, ki ga ustanovi občinski svet s posebnim aktom.

***Obrazložitev:***

Besedilo je oblikovano na podlagi določila 14. člena ZGJS, ki določa, da lokalne skupnosti ustanovijo telesa za varstvo uporabnikov javnih dobrin, sestavljena iz njihovih predstavnikov. Navedena telesa se ustanovijo za posamezno ali za več oz. za vse gospodarske javne službe.

1. **člen**

**(Svet za varstvo uporabnikov javnih dobrin)**

Svet za varstvo pravic uporabnikov javnih dobrin iz naslova varstva uporabnikov po tem odloku:

• zastopa in usklajuje interese občanov in predlaga skupne predloge občinskemu svetu občine in županu občine,

• zastopa interese občanov v zvezi z načrtovanjem, funkcioniranjem in financiranjem javnih služb in s tem povezanih objektov in naprav v razmerju do občine.

***Obrazložitev:***

Z besedilom so opredeljene obveznosti sveta za varstvo uporabnikov javnih dobrin.

1. **člen**

**(dolžnost sklenitve pogodbe)**

V primeru kršitve dolžnosti sklenitve pogodbe s strani izvajalca lokalne gospodarske javne službe, lahko uporabnik od upravnega organa občine zahteva izdajo odločbe, s katero naj ta odloči o njegovi

pravici, za katero meni, da je kršena, in naloži izvajalcu ustrezno ravnanje.

***Obrazložitev:***

Besedilo je oblikovano na podlagi določila 16.čclena ZGJS, ki določa, da lahko uporabnik od pristojnega organa lokalne skupnosti (občine), v primeru kršitve dolžnosti sklenitve pogodbe s strani izvajalca gospodarske javne službe, zahteva izdajo odločbe, s katero naj ta odloči o njegovi pravici, za katero meni, da je kršena in naloži izvajalcu ustrezno ravnanje.

1. **člen**

**(pripombe in predlogi sveta za varstvo pravic uporabnikov javnih dobrin)**

(1) Občinski svet in župan sta dolžna obravnavati pripombe in predloge Sveta za varstvo pravic uporabnikov javnih dobrin iz naslova varstva uporabnikov po tem odloku.

(2) Občinski svet je dolžan obvestiti Svet za varstvo pravic uporabnikov javnih dobrin o svojih stališčih in ukrepih v skladu s poslovnikom o svojem delu, župan pa najkasneje v roku 30 dni od dneva, ko je prejel njegovo pripombo ali predlog.

***Obrazložitev:***

Besedilo prvega odstavka je oblikovano na podlagi določila 15. člena ZGJS, ki določa, da telesa za varstvo uporabnikov javnih dobrin dajejo pripombe in predloge v zvezi z izvajanjem GJS pristojnim organom republike in lokalnih skupnosti, ki so jih dolžni o svojih stališčih in ukrepih obvestiti.

Z besedilom drugega odstavka je določeno, da je občinski svet dolžan obvestiti svet za varstvo uporabnikov javnih dobrin o svojih stališčih in ukrepih v skladu s poslovnikom o svojem delu, župan pa najkasneje v roku 30 dni od dneva, ko je prejel njegovo pripombo ali predlog.

1. **Financiranje lokalnih gospodarskih javnih služb**
2. **člen**

**(financiranje lokalnih gospodarskih javnih služb)**

Lokalne gospodarske javne službe se financirajo:

• s ceno javnih dobrin,

• iz proračunskih sredstev,

• iz drugih virov določenih z zakonom ali odlokom občine.

***Obrazložitev:***

Besedilo je oblikovano na podlagi določil 59., 60., 61., 62., 63., 64. in 65. člena ZGJS. V skladu z navedenimi določili se gospodarske javne službe lahko financirajo na naslednje načine:

* s ceno javnih dobrin; v skladu z določilom 59. člena ZGJS plačujejo uporabniki za uporabo javnih dobrin, ki so glede na posameznega uporabnika ali glede na določljive skupine uporabnikov izmerljive, ceno proizvoda ali storitve, ki je lahko tudi v obliki tarife, takse, nadomestila ali povračila. Cene se oblikujejo in določajo na način in po postopku, ki ga določa zakon ali odlok lokalne skupnosti v skladu z zakonom. Za ceno izvajanja storitev na področju varstva okolja za individualno rabo velja Uredba o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12). Za 24 urno dežurno pogrebno dejavnost velja Uredba o metodologiji za oblikovanje cen 24-urne dežurne službe (Uradni list RS, št. [5/18](http://www.uradni-list.si/1/objava.jsp?sop=2018-01-0215)). Cene se lahko tudi subvencionirajo. Z aktom, s katerim se odloči o subvencioniranju cene, se določita višina in vir subvencij.
* iz proračunskih sredstev; v skladu z določilom 60. člena ZGJS se iz proračunskih sredstev financirajo gospodarske javne službe, s katerimi se zagotavljajo javne dobrine, katerih uporabniki niso določljivi ali katerih uporaba ni izmerljiva (t.i. »skupinska raba«). V proračunu se zagotavljajo tudi sredstva za subvencije ter za naloge, ki se izvajajo, vendar niso obvezen del izvajanja GJS (na primer vzdrževanje hidrantnega omrežja, vodenje katastra GJI, vodenje registra GJI in podobno).
* lokalni davek; v skladu z določilom 61. člena ZGJS lahko lokalna skupnost za financiranje lokalnih GJS predpiše davek v skladu s predpisi, ki urejajo financiranje javne porabe in nalog lokalnih skupnosti;
* prihodek izvajalca; v skladu z določilom 62. člena ZGJS, se prihodki javnega gospodarskega zavoda, javnega podjetja ali koncesionarja, ki izvirajo iz opravljanja GJS oziroma iz zagotavljanja javnih dobrin, določijo z aktom o ustanovitvi javnega zavoda oziroma javnega podjetja ali s koncesijskim aktom. Med te prihodke sodijo tudi prihodki od izvajanja posebnih storitev.
* posojila; v skladu z določilom 63. člena ZGJS se lahko infrastrukturni objekti gospodarskih javnih služb financirajo iz sredstev, dobljenih s posojili. Posojila najame v skladu z zakonom lokalna skupnost (občina) glede na vrsto gospodarske javne službe.
* tuja vlaganja; v skladu z določilom 64. člena ZGJS se lahko sredstva za investicijsko izgradnjo objektov in naprav, namenjenih za opravljanje gospodarskih javnih služb, pod pogoji, ki jih določa zakon, pridobivajo tudi iz sredstev vlaganj tujih oseb in iz sredstev tujih in mednarodnih posojil.

1. **člen**

**(cena proizvoda ali storitve)**

(1) Za uporabo javnih dobrin, ki so glede na posameznega uporabnika ali glede na določljive skupine uporabnikov izmerljive, plačujejo uporabniki ceno proizvoda ali storitve, ki je lahko tudi v obliki tarife, takse, nadomestila ali povračila.

(2) Cene se oblikujejo ali določajo na način in po postopku, ki ga določa zakon in na njegovi podlagi sprejeti podzakonski akt ali odlok občine o določanju cen gospodarskih javnih služb.

(3) Cene se lahko določijo diferencirano po kategoriji uporabnikov in količini porabljenih in nudenih javnih dobrin.

(4) Cene se lahko subvencionirajo. Z aktom, s katerim se odloči o subvencioniranju cene, se določita tudi višina in vir subvencij. Subvencije se določijo v skladu s predpisi.

(5) Iz sredstev proračuna se financirajo gospodarske javne službe, s katerimi se zagotavljajo javne dobrine, katerih uporabniki niso določljivi ali katerih uporaba ni izmerljiva.

***Obrazložitev:***

Besedilo prvega odstavka je oblikovano na podlagi določila prvega odstavka 59. člena ZGJS, ki določa, da uporabniki za uporabo javnih dobrin, ki so glede na posameznega uporabnika ali glede na določljive skupine uporabnikov izmerljive, ceno proizvoda ali storitve, ki je lahko tudi v obliki tarife, takse, nadomestila ali povračila.

* Besedilo drugega odstavka je oblikovano na podlagi določila drugega odstavka 59. člena ZGJS, ki določa, da se cene oblikujejo ali določajo na način in po postopku, ki ga določa zakon ali odlok občine v skladu z zakonom. Uredba MEDO sicer ne opredeljuje ustrezno:
* načina določanja upravičenih stroškov;
* natančne opredelitve obračunskih obdobij (prihodnje, sedanje in preteklo obračunsko obdobje);
* natančnega načina izvajanja poračun previsokih/prenizkih cen storitev GJS;
* drugih pomembnih zadev za ustrezno izvajanje regulacije cen (roki za predložitev elaboratov, pregled elaboratov in potrditev novih cen, ipd.);
* načina določanja upravičenih stroškov izvajanja GJS.

Zaradi navedenega je potrebno ta določila urediti s posebnim odlokom oz. aktom občine in v tem krovnem odloku niso podrobneje urejeni. Računsko sodišče je v več revizijskih poročilih v katerih je presojalo ustreznost nadzora cen varstva okolja med drugim izpostavilo: *»Občina naj pri oskrbi s pitno vodo v odloku ali drugem splošnem aktu določi način oblikovanja cene obveznih in posebnih storitev oskrbe s pitno vodo (določitev upravičenih stroškov cene storitev javne službe ter upravičenih stroškov cene javne infrastrukture; določitev obsega gospodarske javne infrastrukture, ki se uporablja za izvajanje GJS; opredelitev vrst in načina merjenja prihodkov od posebnih storitev in drugih prihodkov, ki zmanjšujejo ceno storitve GJS).«* Tako morajo občine na primer pri opredelitvi elementov omrežnine in elementov cene storitev javne službe oskrbe s pitno vodo v občinskem predpisu pri določanju upravičenih stroškov opredeli tudi omejitve nekaterih vrst stroškov te javne službe ter določi kriterije, ki jih bo v postopku potrjevanja cene GJS uporabljala za presojo upravičenosti stroškov, da bo izvajalec GJS seznanjen, katere stroške in v kakšni višini jih bo lahko upošteval pri oblikovanju cene GJS. Ker gre za specifične oblike določanja cen storitev, teh opredelitev v ta odlok nismo vključili.

Temeljni normativni okvir določa načelo plačila za obremenjevanje okolja[[2]](#footnote-2) (oziroma plača povzročitelj obremenitve ali onesnaževalec plača). Skladno s tem načelom mora povzročitelj obremenjevanja okolja oziroma uporabnik GJS varstva okolja (to je uporabnik vode kot naravne dobrine oziroma tako imenovanih storitev, povezanih z obremenjevanjem voda, ter izvirni povzročitelj odpadkov ali imetnik odpadkov oziroma uporabnik GJS s področja ravnanja s komunalnimi odpadki oz. uporabnik druge storitve GJS) praviloma plačati vse stroške, ki jih povzroča z uporabo storitve GJS varstva okolja (oziroma zaradi rabe vode in ravnanja z odpadki ali uporabe druge storitve GJS), to je ekonomsko ceno opravljene storitve GJS varstva okolja[[3]](#footnote-3) ter okoljske stroške[[4]](#footnote-4) in stroške virov[[5]](#footnote-5) (oziroma okoljske dajatve za onesnaževanje okolja in rabo naravnih dobrin).

Poleg tega je normativni okvir za ureditev reguliranja cen storitev GJS varstva okolja predstavljala Pogodba o delovanju Evropske unije[[6]](#footnote-6) (v nadaljevanju: PDEU), ter na njuni podlagi sprejeta pravila, ki se nanašajo na notranji trg, varstvo konkurence in državno pomoč, vključno s sodno prakso Sodišča Evropske unije, ki je odločilno prispevala k oblikovanju evropskega normativnega okvira.

Besedilo tretjega odstavka je oblikovano na podlagi določila tretjega odstavka 59. člena ZGJS, ki določa, da se cene lahko določijo diferencirano po kategoriji uporabnikov in količini porabljenih in nudenih javnih dobrin ter rednosti njihove uporabe. Pri tem dodajamo, da so subvencije opredeljene v posameznih Uredbah, upoštevati pa je potrebno Pravila za državne pomoči v obliki nadomestila za javne storitve ali storitve splošnega gospodarskega pomena (SSGP), ali t. i. "pravila Altmark" v Sklepu Komisije z dne 20. 12. 2011, ki med drugim določa, da nadomestilo za opravljanje javne službe pomeni vsako korist, zlasti finančno, ki jo pristojni organ neposredno ali posredno dodeli iz javnih sredstev. Poleg nadomestil iz proračuna države/občine se za nadomestilo iz javnih sredstev šteje tudi prihodek od prodaje storitev GJS na podlagi regulirane cene GJS, ki jo kot obvezno plačilo uporabnika storitev GJS določajo državni/občinski predpisi.

Besedilo četrtega odstavka je oblikovano na podlagi določila četrtega odstavka 59. člena ZGJS, ki določa, da se cene lahko subvencionirajo. v 60. členu ZGJS je določeno, da se sredstva za navedene subvencije določijo v proračunu.

Besedilo petega odstavka je oblikovano na podlagi določila 60. člena ZGJS, ki določa, da se iz proračunskih sredstev financirajo GJS, s katerimi se zagotavljajo javne dobrine, katerih uporabniki niso določljivi ali katerih uporaba ni izmerljiva (t. i. »skupna raba«).

1. **Prehodne in končne določbe**
2. **člen**

**(uskladitev predpisov)**

(1) Občina je dolžna uskladiti predpise in sprejeti nove predpise v skladu s tem odlokom najkasneje v roku 12 (dvanajst) mesecev po uveljavitvi tega odloka.

(2) Do uskladitve in uveljavitve novih predpisov izdanih na podlagi drugega odstavka 3. člena tega odloka ostanejo v veljavi sprejeti odloki.

***Obrazložitev:***

Z besedilom se določa dolžnost občinskega sveta, da v roku 12 (dvanajstih) mesecev po uveljavitvi odloka uskladi predpise in sprejme nove predpise v skladu z odlokom.

Ta odlok nadomesti obstoječega odloka o gospodarskih javnih službah.

1. **člen**

**(objava in začetek veljavnosti)**

Ta odlok začne veljati petnajsti dan po objavi v Uradnem glasilu slovenskih občin.

***Obrazložitev:***

Besedilo je oblikovano na podlagi določila 66. člena ZLS, ki določa, da morajo biti statut in predpisi občine objavljeni, veljati pa začnejo petnajsti dan po objavi, če ni v njih drugače določeno. Statut in drugi predpisi občine se objavijo v uradnem glasilu.

Datum: ……………

Številka: ………….. Vera Markoja,

županja

1. UL L7 z dne 11. 1. 2012, ki je nadomestil Odločbo Komisije z dne 28. 11. 2005, ki med drugim določa, da nadomestilo za opravljanje javne službe pomeni vsako korist, zlasti finančno, ki jo pristojni organ neposredno ali posredno dodeli iz javnih sredstev. Poleg nadomestil iz proračuna države/občine se za nadomestilo iz javnih sredstev šteje tudi prihodek od prodaje storitev GJS na podlagi regulirane cene GJS, ki jo kot obvezno plačilo uporabnika storitev GJS določajo državni/občinski predpisi. [↑](#footnote-ref-1)
2. Po načelu plačila za obremenjevanje okolja mora povzročitelj obremenjevanja okolja pokriti vse stroške predpisanih ukrepov za preprečevanje in zmanjševanje onesnaževanja ter tveganja za okolje, rabo okolja ter odpravo posledic obremenjevanja okolja (10. člen ZVO-1). [↑](#footnote-ref-2)
3. Ekonomska cena storitve GJS varstva okolja v tem poročilu pomeni ceno, ki pokriva vse upravičene stroške izvajanja GJS in zmeren donos na vložena sredstva izvajalca GJS. [↑](#footnote-ref-3)
4. Okoljski stroški so ovrednotena škoda zaradi onesnaževanja ekosistema (na primer zaradi zmanjšanja kakovosti vodnih ekosistemov, degradacije tal oziroma prostora). [↑](#footnote-ref-4)
5. Stroški virov so ovrednotena raba naravnih dobrin (na primer vode, tal, gozda). [↑](#footnote-ref-5)
6. UL C, št. 83 z dne 30. 3. 2010. [↑](#footnote-ref-6)